English: I'm pleased to have an opportunity to take part in this important debate. Of course, the fact that we're all living longer is a cause for celebration, as I've said before. The success of the NHS is cause for celebration. Back in 1950, the king at the time signed 250 birthday cards for those who were 100 that year - 250 of them throughout the UK. By 1990, 40 years later, Queen Elizabeth had to sign 2,500 birthday cards for those who were 100 years old. Two years ago, Queen Elizabeth had to sign 13,000 birthday cards for those in the UK who were 100 years old, and, on top of that, 14,000 last year for those who had reached their hundredth birthday. So, it is a cause for celebration that we are in the position we're in, although it's a cause for concern for the Queen's work-life balance. But at the end of the day, this is a cause for celebration, and the question is: how are we going to deal with this explosion in the older-age population, which is to be welcomed? Yes, we've lost too many beds. Increasingly, now, as GPs, we keep people in their homes who are in their 80s and 90s and who are very frail and are very ill. In previous years, we would have sent them to hospital, but now we wouldn't be able to justify that because there are no beds available, so we have to keep these people, who are old and frail, in their homes. We are very reliant on the social care that's provided in the home, and that care is exceptional most of the time, I have to say. I'm totally reliant on it as a GP, or the system would fall apart. We have to recognise - we're always talking about the health service here, but if the social care system disappears, it does undermine the existence of the NHS and we shouldn't forget that. To talk in more philosophical terms, in terms of the best way ahead, I was listening to Eluned Morgan in a short debate recently about the need to recreate our social care system. I agree with that, because we do need a revolution, as Suzy said, because we've gone to disregard the importance of care as a dimension. Everyone says how fantastic doctors and nurses are, and there's this great respect - but amid all this technology and this ability and the X-rays and all the technological expertise, we've gone to downgrade providing care for the people. We've downgraded that and we've lost that - we can't do it - and we don't give the respect that those who care should have. As Sian Gwenllian said, we've seen that with zero-hours contracts and so forth. You don't get that with doctors and nurses, but carers have to accept those contracts, because, as a society, we don't show enough respect to this idea of caring for our fellow person, and we've lost that. In our hospitals, when we couldn't do this amazing surgery and so forth, we used to care tenderly for our patients because there wasn't much else we could do. But now, we've forgotten about the importance of caring and looking after another person and we've downgraded it completely and we've devolved that to people who, perhaps, don't have any qualifications. Only recently, we've had legislation that means that care support workers are going to be registered. Well, you wouldn't imagine a situation where a nurse who was unregistered was looking after you, or a doctor, but we allow carers who are unregistered to look after you. We need to tackle this entire system and redesign it. Also, the sheltered accommodation aspect is vital as well. We need to change the system - yes, to be revolutionary, as Suzy said. And as Eluned Morgan has also said, we need to create a new system of social care that tackles the housing issue, and sheltered accommodation - we need a network of those - so that we can care for our older people properly in the community. Thank you very much.
Welsh: Rwy'n falch o gael cyfle i gymryd rhan yn y ddadl bwysig yma. Wrth gwrs, mae'r ffaith ein bod ni i gyd yn byw yn hŷn yn destun dathliad, a dweud y gwir. Fel rydw i wedi'i ddweud o'r blaen am hyn i gyd, mae'n destun dathliad, llwyddiant y gwasanaeth iechyd. Yn ôl yn 1950 fe wnaeth y brenin ar y pryd arwyddo 250 o gardiau pen-blwydd i'r sawl a oedd yn 100 mlwydd oed y flwyddyn honno - 250 ohonyn nhw trwy Brydain i gyd. Erbyn 1990, 40 mlynedd yn ddiweddarach, roedd angen i'r Frenhines Elizabeth, nawr, arwyddo 2,500 o gardiau i'r sawl a oedd yn 100 mlwydd oed. Ddwy flynedd yn ôl, roedd rhaid i'r Frenhines Elizabeth arwyddo 13,000 o gardiau i bobl yn y Deyrnas Unedig a oedd yn 100 mlwydd oed, ac ar ben hynny 14,000 o gardiau eraill y llynedd i'r sawl a oedd wedi cyrraedd eu 100 mlwydd oed. Felly, mae'n destun dathliad ein bod ni yn y sefyllfa lle rŷm ni, er efallai bod achos pryder i 'work-life balance' y Frenhines. Ond ar ddiwedd y dydd, mae hyn yn achos dathliad, a'r synnwyr ydy: sut ydym ni'n mynd i ddelio efo'r ffrwydrad yma yn yr henoed, sydd i'r groesawu? Ie, rydym wedi colli gormod o wlâu. Yn gynyddol nawr fel meddygon teulu rydym yn cadw pobl adref yn eu cartrefi sydd yn eu 80au a'u 90au, yn fregus iawn ac yn sâl iawn. Mewn blynyddoedd a fu, buasem ni wedi eu danfon nhw i fewn i ysbyty, ond rŵan ni fedrwn gyfiawnhau hynny achos nid oes gwely ar gael, felly rydym yn gorfod cadw'r bobl yma, yn hen ac yn fregus, yn eu cartrefi. Rydym yn hollol ddibynnol ar y gofal cymdeithasol yn y cartrefi. Mae'r gofal yna yn fendigedig y rhan fwyaf o'r amser, mae'n rhaid i mi ddweud, ac rwyf i'n hollol ddibynnol arno fo fel meddyg teulu, neu buasai'r system yn cwympo yn deilchion. Mae'n rhaid i ni gydnabod - rydym wastad yn sôn am y gwasanaeth iechyd yn fan hyn, ond os ydy'r gwasanaeth gofal cymdeithasol yn mynd, mae o'n gyfan gwbl yn tanseilio bodolaeth y gwasanaeth iechyd. Nad anghofier hynny. I athronyddu ychydig bach ynglŷn â'r ffordd orau ymlaen, roeddwn yn gwrando ar Eluned Morgan mewn dadl fer rai misoedd yn ôl yn sôn am yr angen am ail-greu gwasanaeth gofal cymdeithasol. Rwy'n cytuno gyda hynny, achos mae eisiau 'revolution', fel y buasai Suzy'n dweud, achos rydym wedi mynd i ddiystyru pwysigrwydd gofal fel dimensiwn. Mae pawb yn edrychyd ar feddygon a nyrsys, ac yn dweud eu bod nhw'n ffantastig, ac mae'r parch bendigedig yma - ond yng nghanol yr holl dechnoleg a'r gallu a'r uwch-seinyddion a'r pelydr X a phob peth, rydym wedi mynd i israddio gofal tyner, tosturiol tuag at berson arall. Rydym wedi israddio hynny, ac rydym wedi colli hynny - nid ydym yn gallu ei wneud o - ac nid ydym yn rhoi'r parch y dylai'r sawl sydd yn gofalu ei gael. Rydym ni'n gweld hynny, fel mae Sian Gwenllian wedi dweud, efo'r 'zero-hours contract' ac ati. Nid ydych chi'n cael hynny efo nyrsys a meddygon, ond mae gofalwyr yn gorfod eu derbyn nhw, achos, fel cymdeithas, nid ydym ni'n dangos digon o barch i'r syniad yma o ofalu am gyd-ddyn, ac rydym ni wedi colli hynny. Roeddem ni'n arfer, yn ein hysbytai, pan nad oeddem ni'n gallu gwneud yr holl fedrusrwydd yma, yr holl lawdriniaethau bendigedig, gofalu yn dyner am ein cleifion achos nid oedd yna ddim llawer o bethau eraill yr oeddem ni'n gallu eu gwneud, yntife. Ond nawr, rydym ni wedi anghofio am bwysigrwydd jest gofalu a bod yn dosturiol tuag at berson arall ac rydym ni wedi ei israddio fo'n gyfan gwbl ac wedi ei ddatganoli fo i bobl, falle, sydd â dim cymwysterau. Dim ond yn ddiweddar yr ydym ni wedi cael deddfwriaeth sydd yn golygu bod 'care support workers' - gofalwyr, felly - yn mynd i gael eu cofrestru. Wel, ni fyddech chi'n dychmygu sefyllfa lle'r oedd nyrs nad oedd wedi ei gofrestru yn edrych ar eich ôl chi na meddyg nad oedd wedi cael ei gofrestru yn edrych ar eich ôl chi, ond rydym ni'n caniatáu gofalwr heb ei gofrestru i edrych ar eich ôl chi. Mae angen mynd i'r afael â'r holl system, a'i hailgynllunio hi. Hefyd, mae'r agwedd tai, hynny yw 'sheltered accommodation', yn allweddol bwysig. Mae ishio newid y system - ie, bod yn 'revolutionary', fel buasai Suzy'n ei ddweud. Ac fel mae Eluned Morgan hefyd wedi dweud, mae ishio creu system newydd o ofal cymdeithasol sy'n mynd i'r afael â'r busnes tai hefyd, a 'sheltered accommodation' - llwyth ohonyn nhw, rhwydwaith ohonyn nhw - fel ein bod ni'n gallu gofalu am ein henoed yn iawn yn y gymuned. Diolch yn fawr.